Page:Thrummy cap (2).pdf/3

 3                    Crow verra thick upon the wind, Whilk to their wae they soon did find; A mighty shower o' snaw and drift, As ever dang down frae the lift: Right wild and boist'rous Boreas roar'd.                    Preserve's quoth John, we'll baith be smor'd!                     Our trystit end we'll ae'er make out. Cheer up, says Thrummy, never doubt; But I'm some fly'd we've tint our way, Howe'er at the neist house we'll stay, Until we see gif it grow fair, Gin no, a night we'll tarry there. Weel weel, says Johnny, we shall try-- Syne they a mansion-house did spy Upon the road, a piece afore, Sae up they gade unto the door, Where Thrummy chappit wi' his stick; Syne to the door came very quick, A meikle dog, wha barked fair; But Thrummy for him didna care, He handled weel his oaken staff, And spite o's teeth he kept him aff, Until the landlord came to see. And ken fat might the matter be; Then very soon the dog did cease The landlord soon did spear the case; Quoth Thrummy, sir we hae gane weel, We thought we'd ne'er a house get till, We near were smor'd among the drift; And sae gudeman ye'll mak a shift